钦定古今图书集成/明伦汇编/闺媛典/第102卷 > 皇清八 > 汪广国女
## 钦定古今图书集成/明伦汇编/闺媛典/第102卷 > 皇清八 > 汪广国女

按《镇江府志》：“汪广国女许配太学生程道翼。程、汪皆休宁人，占籍丹徒。道翼病亡，女哀毁绝粒，父母百端慰之，从容进曰：‘父母必欲儿食，当从儿所请’。遂请为比丘尼，不许。又请如程守丧，父母心难之，然欲女食，姑许焉。始进薄粥一盂。久之，审知父母意，亦聊慰之耳。遂自经死。先是，其父母甚防之，令诸妾及侍婢环” 伺。未死前数日进粥视前少加，哭泣亦渐少。父母方窃喜，遂得间以行其志。方死，程生之母至，抚之恸哭、双目复开，良久乃瞑。平居严重端慎，临事引义坚决、盖其性然也。事闻，奉

诏“建坊旌表。”